|Po||Ut||St||Št||Pi||So||Ne|


Ťapákovci 19:00


Ensemble Ricercata – koncert 19:00


VYPREDANÉ: The Duchonˋs – pocta Karolovi Duchoňovi 19:00
VYPREDANÉ: The Duchonˋs – pocta Karolovi Duchoňovi
mar 28 @ 19:00 – 20:30
PREDSTAVENIE VYPREDANÉ! Pocta legendárnemu slovenskému spevákovi, 28. 3. 2019 o 19.00 hod. aj v Rimavskej Sobote. Hudobno-tanečná divadelná show, kde zaznejú nesmrteľné hity interpretované Karolom Duchoňom v novom šate, v podaní špičkových mladých slovenských umelcov[...]


95 rokov po koncerte Bélu Bartóka v Rimavskej Sobote 18:00
95 rokov po koncerte Bélu Bartóka v Rimavskej Sobote
mar 29 @ 18:00 – 20:00
Pozývame Vás pripomenúť si 95 rokov od koncertu Bélu Bartóka v našom meste. Podujatie Bartók v Rimavskej Sobote venované tejto príležitosti sa bude konať v piatok, 29. 3. 2019 o 18.00 hod. v divadelnej sále[...]
PREDSTAVENIE VYPREDANÉ! Pocta legendárnemu slovenskému spevákovi, 28. 3. 2019 o 19.00 hod. aj v Rimavskej Sobote. Hudobno-tanečná divadelná show, kde zaznejú nesmrteľné hity interpretované Karolom Duchoňom v novom šate, v podaní špičkových mladých slovenských umelcov na čele s Patrikom Vyskočilom, v aranžmánoch Antona Popoviča. V réžii a choreografii Jána Ďurovčíka. Vstupné 28€, predaj vstupeniek v MsKS, TIC a cez Ticketportal. Dĺžka predstavenia: 90 minút.
Pozývame Vás pripomenúť si 95 rokov od koncertu Bélu Bartóka v našom meste. Podujatie Bartók v Rimavskej Sobote venované tejto príležitosti sa bude konať v piatok, 29. 3. 2019 o 18.00 hod. v divadelnej sále DK. Pripravilo ho OZ Oxymoron v spolupráci so ZUŠ a MsKS, hlavným partnerom je FPU, ktoré podporilo podujatie z verejných zdrojov. V programe vystúpia žiaci a učitelia ZUŠ, zoskupenie Bartók 4 – koncert štyroch hudobníkov, improvizátorov, vychádzajúcich z tvorby a odkazu Bélu Bartóka, hosťami bude Spevácka skupina Uljanka. Podujatie uzavrie dokumentárny film o Bartókovi.
PROGRAM
18.00
Vystúpenie žiakov a učiteľov ZUŠ
Bartók 4
Koncert štyroch hudobníkov, improvizátorov, vychádzajúcich z tvorby a odkazu Bélu Bartóka.
Štefan Szabó / jazzový gitarista, improvizátor
Radim Hanousek / jazzový saxofonista, improvizátor, skladateľ
Vladimír Micenko / improvizátor
Ján Fiala / bubeník, vibrafonista
Spevácka skupina Uljanka
Dokumentárny film o Bartókovi
viac info na www.kutlurars.sk
Oznamujeme všetkým milovníkom krásnych originálnych ručne vyrobených vecičiek, s láskou upečených a uvarených tradičných pôstnych a veľkonočných dobrôt, výrobkov remeselníkov a hlavne ľudového zvykoslovia, tancov a spevov, že sme sa rozhodli zorganizovať Prvú jarnú bio/eko/handmade burzu. Bude v piatok, 5. 4. 2019 od 13.00 hod. vo foyer Domu kultúry v Rimavskej Sobote (od fontány). Spolu oslávime príchod jari, zabaví nás pásmo ľudových piesní a tancov s veľkonočnou tematikou, pre deti budú pripravené tvorivé dielne. Vstup zdarma.
Všetkých milovníkov šansónu, francúzštiny a vynikajúcej hudby pozývame vo štvrtok, 11. 4. 2019 o 19.00 hod. na koncert Chantal Poullain-Polívkovej, ktorá vystúpi v Rimavskej Sobote v sprievode jazzovo ladenej kapely Štěpán Markovič trio. Šansóny Chantal – to je hlboko posadený sexy hlas, lahodná francúzština, kapela v zložení Štěpán Markovič / saxofón, Jan Kořínek / kontrabas, Ondřej Kabrna / klavír, a atmosféra sladkého Francúzska. Vstupné: 12€ predpredaj / 15€ na mieste. Predaj vstupeniek v MsKS a TIC.
Chantal Poullain-Polívková (* 17. srpna 1956 Marseille, Francúzsko)
je česko-francúzska filmová a divadelní herečka. Vyštudovala divadelnú akadémiu v Ženeve, potom študovala v Anglicku, hrala v niekoľkých francúzskych a švajčiarskych televíznych filmoch. Bola vydaná za Bolka Polívku, s ktorým má syna Vladimíra Polívku (* 1989). V Českej republike bývala v Brne, teraz žije v Prahe. Chantal spieva jednak svoje vlastné piesne, ale tiež tradičné francúzske šansóny so šarmom jej vlastným. Koncert uvádza Chantal v češtine a vďaka svojej charizme okúzli publikum ako to vie len ona.
Chantal Poullain vstúpila do povedomia českého publika už v osemdesiatych rokoch, kedy spolu so svojím vtedajším manželom Bolkom Polívkom zažiarila v predstavení Šašek a královna. Natočila viac českých filmov. Hosťovala v mnohých divadlách, napr. Klicperovom divadle v Hradci Králové, Národnom divadle, v Divadle Bez zábradlí apod. Dnes pôsobí v pražskom Divadle Ungelt v predstaveniach Hra o manželství, Šest tanečních hodin v šesti týdnech, Na vaše riziko, Kurtizána. Je zároveň zakladateľkou a prezidentkou nadácie Archa Chantal, ktorá pomáha zlepšovať prostredie v detských nemocniciach a liečebniach formou opráv a rekonštrukcií.
Turné Ťuki Tour 3, poteší malých i veľkých v Rimavskej Sobote v piatok, 12. 4. o 17.00 hod. Je voľným pokračovaním turné k tretiemu albumu Pesničky pre (ne)poslušné deti 3 obľúbeného speváka Mira Jaroša, ktorý prináša úplne novú šou, zloženú z nových skladieb ale aj overených hitov. Energický koncert ponúkne okrem hudobného zážitku aj úplne nový vizuál pódia a niekoľko prekvapení. Objavte s vašimi deťmi svet strašidiel, ktorých sa netreba báť, vyberte sa spolu s Mirom do vesmíru preskúmať všetky planéty, alebo sa vráťte do čias dinosaurov a zistite, ako to s nimi celé vlastne bolo. A ak máte doma občas balón, naučte ho hravou formou sa vyfučať a nezdúvať sa. Vstupné 10€, vstupenku musí mať každý návštevník koncertu (dieťa aj dospelý). Predaj vstupeniek v MsKS, TIC a cez Ticketportal.
Po predstavení bude autogramiáda a fotenie s Mirom a kohútikom Ťukim. Každé dieťa dostane na koncerte k vstupenke darček – plyšáka Ťukiho. Raz, dva, tri a… turné sa začína! Vidíme sa vo vašom meste.
Koncert trvá cca 55 minút. Nie je vhodný pre deti do 3 rokov a pre deti zle znášajúce hlasnú hudbu. Na koncerte nie je dovolené konzumovať jedlo (hlavne popcorn) a nápoje.